A Nerone
(Dedicada a su cane meu Nerone - 2000)

Su cane meu si narat Nerone
Intelligente e meda distintu
Peccadu ch’este a sa cadena istrintu
Ch’este a fagher cun isse attenzione

Connosche de lontanu su ladrone
Ca es dotadu dae bonu istintu
De tanta fedeltade i m’at cunvintu
Sempre prontu in difesa ‘e su padrone.

Comente guardianu es meda dignu
Pritte at fattu continu bona proa
Vigilende in su nostru podere.

Candu intendede arrivare su mere
Meda cuntentu i faghet sa coa
Isettende a li dare unu carignu.